ຄົນງານມຽນມາ ຖືກຕັດສິນ ປະຫານຊີວິດ ຍ້ອນສັງຫານ ນັກທ່ອງທ່ຽວ ຢູ່ໄທ
ກຸ່ມປົກປ້ອງສິດທິມະນຸດ ຮຽກຮ້ອງໃຫ້ ທຳການສືບສວນ ຢ່າງເປັນອິດສະຫຼະ​ ທ່າມກາງ ທີ່ມີການກ່າວຫາວ່າ ບໍ່ມີຫລັກຖານພຽງພໍ​.
ໃນວັນພະຫັດວານນີ້ ສານແຫ່ງນຶ່ງຂອງໄທ ໄດ້ຕັດສິນລົງໂທດ ຄົນງານຈາກມຽນມາ 2 ຄົນ ທີ່ໄດ້ສັງຫານສາມີພັນລະຍາຊາວ ອັງກິດທີ່ຍັງໜຸ່ມນ້ອຍຄຸູ່ນຶ່ງຢູ່ເກາະຕາກອາກາດຂອງໄທ ທ້າວ Zai Lin ແລະທ້າວ Wai Phyo ໄດ້ຖືກຕັດສິນລົງໂທດປະ ຫານຊີວິດ ແຕ່ທະນາຍຄວາມຂອງພວກເຂົາເຈົ້າ ກ່າວວ່າ ພວກ ເຂົາເຈົ້າຈະຍື່ນຂໍອຸທອນ ບັນດາກຸ່ມປົກປ້ອງສິດທິມະນຸດ ຮຽກຮ້ອງໃຫ້ມີການສືບສວນທີ່ ເປັນອິດສະຫຼະໃນຂະນະທີ່ມີການກ່າວຫາຢ່າງກວ້າງຂວາງວ່າ ຫລັກຖານທີ່ໃຊ້ຜູກໝັດຜູ້ຕອງສົງໄສທັງສອງກ່ຽວກັບການຄາດ ຕະກຳດັ່ງກ່າວ ແມ່ນບໍ່ພຽງພໍ ຫຼືມີຮອຍເປິເປື້ອນແລ້ວ ທ່ານ Sam Zarifi ຜູ້ອຳນວຍການເຂດເອເຊຍຂອງຄະນະກຳມາທິການນັກກົດໝາຍສາ ກົນກ່າວວ່າ ພວກເຮົາແມ່ນມີຄອບຄົວຂອງພວກເຄາະຮ້າຍ ທີ່ຖືກຄາດຕະກຳ ພວມລໍຖ້າ ຮັບຟັງຢູ່ວ່າ ແມ່ນຫຍັງໄດ້ເກີດຂຶ້ນກັບພວກຄົນຮັກຂອງພວກເຂົາເຈົ້າ ແຕ່ໃນເວລານີ້ຍິ່ງ ໄປກວ່ານັ້ນພວກເຮົາຍັງມີຄອບຄົວຂອງຜູ້ຕ້ອງສົງໄສອີກສອງຄົນທີ່ກຳລັງມອງໄປຍັງລະ ບົບຕຸລາການຂອງໄທ ເພື່ອສະໜອງຄວາມຍຸຕິທຳ ແກ່ພວກເຂົາເຈົ້າ ແລະນັ້ນແມ່ນເປັນ ເລື້ອງສຳຄັນຫຼາຍສຳລັບຈຸດຢືນຂອງໄທໃນເວລາສາກົນເຊັ່ນດຽວກັນ ຜູ້ຕ້ອງສົງໄສທັງສອງຈາກມຽນມາໄດ້ຖອນຄຳສາລະພາບຂອງຕົນກ່ຽວກັບການສັງຫານ ນາງ Hannah Witheridge ແລະທ້າວ David Miller ທີ່ເກາະເຕົ່າຂອງໄທເມື່ອເດືອນ ກັນຍາ ປີ 2014